Naš krš
Naš krš je stručni časopis usmjeren na istraživanja krša i kraškog podzemlja. Časopis je bez prekida izlazio od 1975. do 1991. godine, no stricajem ratnih okolnosti u Bosni i Hercegovini, prestaje izlaziti od 1991. do 1997. godine. Prvi izdavač časopisa je Speleološko društvo Bosanskohercegovački krš Sarajevo, a od 1999. suizdavač je i Centar za krš i speleologiju Sarajevo. Časopis izlazi dva puta godišnje. Naš krš je štampan latinicom, a tekstovi su na bosanskom i engleskom jeziku. Urednici časopisa bili su Hamdo Tabaković, Izet Avdagić, a od 1999. odgovorni urednik je Jasminko Mulaomerović. Većina brojeva Našeg krša digitalizovani su i dostupni online, a časopis ima i online izdanje .